O‘zbekistonda shakar ishlab chiqarish hajmi 1,5 martaga o‘sdi

O‘zbekiston Davlat statistika qo‘mitasi mamlakat oziq-ovqat sanoatining rivojining 2015-yil birinchi yarmi yakunlarini e’lon qildi. Bu haqda UZ24 xabar bermoqda.

Joriy yilning birinchi yarim yilligida 6,497 trillion so‘mlik oziq-ovqat sanoati mahsulotlari ishlab chiqarildi, bu o‘tgan yilning shu davriga nisbatan 16,9 foizga ko‘pdir.
Tarmoqdagi yirik sanoat korxonalari tomonidan iste’mol mollarining quyidagi turlari bo‘yicha ishlab chiqarish ko‘rsatkichlari o‘sgan: go‘sht konservalari – 3,2 martaga, go‘sht va o‘simlik konservalari – 1,6 martaga, shakar – 1,5 martaga, uzoq saqlanmaydigan non mahsulotlari – 21,2 foizga, sariyog‘ – 17,7 foizga, ishlov berilgan suyuq sut – 16,1 foizga, choy – 16 foizga, non (birinchi navli undan tayyorlangan bug‘doy noni) – 11,6 foizga.